Vespula vulgaris

Vespula vulgaris é unha especie de insecto himenóptero da suborde dos apócritos, superfamilia dos vespoideos, familia dos véspidos, subfamilia dos vespinos, unha das comprendidas no xénero Vespula.

 Taxonomía 
 Descrición 
A especie foi descrita en 1758 por Linneo baixo o nome de Vespula vulgaris.Vespula vulgaris (Linnaeus, 1758) no GBIF. Consultado o 5 de xullo de 2021.

 Etimoloxía 
Para a do xénero, ver Vespula.

O epíteto específico, vulgaris, Linneo tomouno do latín clásico vulgāris, -e, "común".

 Sinónimos 
Ademais de polo nome actualmente válido, a especie coñeceuse tamén polos sinónimos:
 Vespa communis de Saussure, 1857
 Vespa mixta Schenck, 1853
 Vespa pseudogermanica Stolfa, 1932
 Vespa sexcincta Panzer, 1799
 Vespa vulgaris Linnaeus, 1758 (protónimo)
 Vespa westwoodi Shipp., 1893

 Características 
miniatura|180px|Cabeza de V. germanica
miniatura|180px|Cabeza de V. vulgaris

Vespula vulgaris é unha avespa eusocial que constrúe o seu niño de papel en ou sobre unha estrutura capaz de soportalo. Unha raíña fundadora busca unha árbore oca, ou unha cavidade dunha parede, fenda de rocha ou incluso un burato feito por mamíferos para construír o niño. O ciclo das colonias ten unha duración de aproximadamente 6-11 meses, e cada ciclo de colonias produce ao redor de 3 000 a 8 000 larvas.

A extraordinaria capacidade de adaptación de V. vulgaris permítelle vivir nunha ampla gama de hábitats, desde áreas moi húmidas até ambientes artificiais como xardíns e estruturas humanas. Esta especie, xunto con outras especies de avespa como Vespula germanica, impactaron nos ecosistemas, especialmente nos de Nova Zelandia e Australia, onde foron importadas polos humanos, e con frecuencia causan danos nos cultivos froiteiros e poñen en perigo aos humanos.

As obreiras adultas de V. vulgaris miden uns 12-17 mm desde a cabeza até a punta final do abdome, "Story: Wasps and bees". Te Ara – the Encyclopedia of New Zealand. Consultada o 9 de xullo de 2021, e unha masa corporal de 84,1 ± 19,0 mg.Steinmetz, I. & Schmolz, E. (2005): "Nest odor dynamics in the social wasp Vespula vulgaris". Die Naturwissenschaften 92 (9): 414–418. mentres que a raíña mide uns 20 mm de longo. Ten cores aposemáticas negras e amarelas; bandas pronotais amarelas, que son case paralelas entre si, e puntos e aneis negros no abdome. As raíñas e as obreiras son moi similares a Vespula germanica, excepto cando se ven de fronte, xa que a cara de V. vulgaris carece dos tres puntos negros de V. germanica. En cambio, ten só unha marca negra no seu clípeo, que adoita ter forma de áncora ou de puñal. Isto refírese só ás raíñas e ás obreiras. Ademais, a identificación desta especie pode ser difícil porque a marca negra do seu clípeo ás veces pode parecer rota, facéndoa de novo parecer a V. germanica.

Aínda son máis difíciles de distinguir os machos de ambas as especies os machos. Case indetectábel a simple vista, a única identificación dos machos de V. vulgaris é buscar as distintas formas das puntas do edeago,O edeago, situado no abdome, é o órgano copulador dos insectos machos, a través do cal segregan o esperma desde os testículos durante a cópula coa femia. e os procesos laterais dos seus xenitais.

 Distribución e hábitat 
Vespula vulgaris é unha especie paleártica. Encóntrase nunha ampla gama de países, incluíndo o Reino Unido, Alemaña, a India, e a China. É unha especie invasora en Nova Zelandia, Australia e Suramérica."Wasp Identification". www.eakingbirds.com. Trevor and Dilys Pendleton. Consultada o 9 de xullo de 2021.. Até 2010 pensábase que tamén estaba en Norteamérica, pero os datos moleculares e morfolóxicos mostraban que os exemplares identificados como V. vulgaris en Norteamérica eran Vespula alascensis, que antes se considerara un sinónimo taxonómico, pero agora considérase unha especie separada.

V. vulgaris ten alta capacidade de adaptación en diferentes ambientes. Prolifera na maioría dos tipos de hábitats, incluíndo praderías, bosques naturais e artificiais, terras arbustivas e incluso en zonas urbanas, como xardíns, hortas e edificios. Porén, require que a temperatura sexa moderadamente cálida, porque a súa actividade de forraxe depende da temperatura (por riba de 2 °C)."Vespular vulgaris" na EOL. Consultada o 9 de xullo de 2021.

 Notas 

 Véxase tamén 

 Bibliografía 
 Aguiar, Alexandre P. et al. (2013): "Order Hymenoptera". En Zhang, Z.-Q. (ed.): "Animal Biodiversity: An Outline of Higher-level Classification and Survey of Taxonomic Richness (Addenda 2013)". Zootaxa 3703: 1–82.
 Baranek, B., Kuba, K., Bauder, J. & Krenn, H. (2018): "Mouthpart dimorphism in male and female wasps of Vespula vulgaris and Vespula germanica (Vespidae, Hymenoptera)". Deutsche Entomologische Zeitschrift 65 (1): 65–74.
 Borror, D. J., DeLong, D. M. & Triplehorn, C. A. (1976): An introduction to the study of insects, 4ª ed. Nova York, Chicago: Holt, Rinehart and Winston. ISBN 0-0308-8406-3.  
 Carpenter, J. M. (2009): "Vespula rufosignata Eck, a synonym of Vespula vulgaris (Linnaeus) (Hymenoptera: Vespidae, Vespinae)". Boletín de la Sociedad Entomológica Aragonesa 45: 292.  
 Carpenter, J. M. & Glare, T. R. (2010): "Misidentification of Vespula alascensis as V. vulgaris in North America (Hymenoptera: Vespidae; Vespinae)". American Museum novitates (3690).
 Grimaldi, D. & Engel, M. S. (2005): Evolution of the Insects. Cambridge: Cambridge University Press. ISBN 978-0-5218-2149-0.
 Huber, John T. (2009): "Biodiversity of Hymenoptera". Capítulo 12. En Robert G. Foottit & Peter H. Adler: Insect Biodiversity: Science and Society. Hoboken, New Jersey: Blackwell Publishing. ISBN 978-1-4051-5142-9.
 Michener, Charles D. (2007): The Bees of the World. 2ª ed. Baltimore: The Johns Hopkins University Press. ISBN 978-0-8018-8573-0.
 O'Toole, Christopher & Raw, Anthony (1999): Bees of the world. Londres: Cassell & Co. ISBN 0-8160-5712-5.
 Sharkey, Michael J. (2007): "Phylogeny and Classification of Hymenoptera". Zootaxa 1668: 521–548.
 Sharkey, M. J.; Carpenter, J. M & Vilhelmsen, L. (2012): "Phylogenetic relationships among superfamilies of Hymenoptera". Cladistics 28 (1): 80–112.
 Vilhelmsen, Lard (2001): "Phylogeny and classification of the extant basal lineages of the Hymenoptera (Insecta)". Zoological Journal of the Linnean Society 131: 393–442.

 Outros artigos 
 Himenópteros
 Apócritos
 Vespoideos
 Véspidos
 Vespinos
 Vespula germanica

Categoría:Vespidae
Categoría:Polinizadores